# Ο κορονοϊός (COVID-19) και το NDIS [Εθνικό Σύστημα Ασφάλισης Ατόμων με Αναπηρία]

## Αλλαγές στον τρόπο λειτουργίας του NDIS

### Έκδοση Εύκολης Ανάγνωσης

Εθνικό Σύστημα Ασφάλισης Ατόμων με Αναπηρία

## Πώς να χρησιμοποιήσετε αυτό το έγγραφο

Η Εθνική Υπηρεσία Ασφάλισης Ατόμων με Αναπηρία (NDIA) έγραψε αυτό το έγγραφο. Όταν βλέπετε την λέξη ‘εμείς’ σημαίνει την NDIA.

Γράψαμε αυτές τις πληροφορίες με τρόπο εύκολης ανάγνωσης.

Χρησιμοποιούμε εικόνες για να εξηγήσουμε μερικές ιδέες.

Γράψαμε μερικές λέξεις με **έντονη γραφή**. Εξηγούμε τι σημαίνουν αυτές οι λέξεις. Υπάρχει ένας κατάλογος αυτών των λέξεων στην σελίδα 13.

Αυτό το έγγραφο Εύκολης Ανάγνωσης είναι περίληψη ενός άλλου εγγράφου.

Μπορείτε να βρείτε το άλλο έγγραφο στην ιστοσελίδα μας στην διεύθυνση [www.ndis.gov.au](http://www.ndis.gov.au)

Μπορείτε να ζητήσετε βοήθεια για να διαβάσετε αυτό το έγγραφο. Ένας φίλος, μέλος της οικογένειας ή άτομο υποστήριξης ίσως μπορούν να σας βοηθήσουν.

## Τι περιέχει αυτό το έγγραφο;

[Τι είναι ο κορονοϊός; 3](#_Toc36805094)

[Αλλαγές στον τρόπο λειτουργίας του NDIS 3](#_Toc36805095)

[Συμμετοχή στο NDIS 4](#_Toc36805096)

[Ανασκόπηση του προγράμματός σας 5](#_Toc36805097)

[Τι θα περιλαμβάνει το επόμενο πρόγραμμά σας; 8](#_Toc36805098)

[Η παράταση διάρκειας των προγραμμάτων 8](#_Toc36805099)

[Υποστήριξη παιδιών κάτω των 7 ετών 9](#_Toc36805100)

[Η χρήση της χρηματοδότησης του προγράμματός σας με διαφορετικό τρόπο 10](#_Toc36805101)

[Κατάλογος Λέξεων 13](#_Toc36805102)

[Επικοινωνήστε μαζί μας 14](#_Toc36805103)

## Τι είναι ο κορονοϊός;

Ο κορονοϊός (COVID-19) είναι ένας **ιός** που έχει επηρεάσει πολλά άτομα σε όλο τον κόσμο.

Ο ιός είναι μία ασθένεια ή νόσος που μπορεί να μεταδοθεί εύκολα από το ένα άτομο στο άλλο.

Ο κορονοϊός διασπείρεται γρήγορα.

Ο κορονοϊός έχει ονομαστεί **πανδημία**.

Η πανδημία συμβαίνει όταν ένας ιός διασπείρεται γρήγορα σε πολλές χώρες σε όλο τον κόσμο.

## Αλλαγές στον τρόπο λειτουργίας του NDIS

Ο κορονοϊός επηρεάζει πολλά άτομα σε όλη την Αυστραλία.

Χρειάζεται να αλλάξουμε ό,τι κάνουμε για να προστατέψουμε:

* εσάς
* τους υπαλλήλους υποστήριξης
* άτομα στην κοινότητα.

Άτομα μας έχουν κάνει πολλές ερωτήσεις για αυτές τις αλλαγές.

Τα κύρια πράγματα που τα άτομα ζήτησαν να μάθουν είναι:

* Για την συμμετοχή στο NDIS
* Για την ανασκόπηση του προγράμματός σας
* Για το τι θα περιλαμβάνει το επόμενο πρόγραμμά σας
* Για την παράταση της διάρκειας των προγραμμάτων
* Για την υποστήριξη παιδιών κάτω των 7 ετών
* Για την χρήση της χρηματοδότησης του προγράμματός σας με διαφορετικό τρόπο.

Στις επόμενες σελίδες απαντάμε σε πολλές από τις ερωτήσεις που μας τέθηκαν.

## Συμμετοχή στο NDIS

Οι ερωτήσεις αυτής της ενότητας είναι από άτομα που θέλουν να ενταχθούν στο NDIS.

**Πώς υποβάλλω Αίτηση για Πρόσβαση;**

Η **Αίτηση για Πρόσβαση** είναι το πρώτο βήμα για συμμετοχή στο NDIS.

Όταν υποβάλλετε μία Αίτηση για Πρόσβαση, ζητάτε να συμμετάσχετε στο NDIS.

Μπορείτε ακόμα να υποβάλλετε Αίτηση για Πρόσβαση.

Μπορείτε να ταχυδρομήσετε ένα Έντυπο Αίτησης για Πρόσβαση σε εμάς:

Ταχυδρομική διεύθυνση – GPO Box 700

Canberra

ACT 2601

Ή μπορείτε να μας καλέσετε στο **1800 800 110**.

**Υπέβαλα Αίτηση για Πρόσβαση. Τώρα τι;**

Θα εξετάσουμε την Αίτηση σας για Πρόσβαση και θα δούμε εάν είστε **επιλέξιμος** για συμμετοχή στο NDIS.

Για να είστε επιλέξιμος, πρέπει να τηρείτε τους κανόνες μας για το ποιος μπορεί να συμμετέχει στο NDIS.

Θα σας πάρουμε τηλέφωνο για να κλείσουμε ραντεβού για μία συνεδρία σχεδιασμού.

Αυτή η συνεδρία θα γίνει:

* στο τηλέφωνο
* μέσω ηλεκτρονικού ταχυδρομείου.

Δεν μπορούμε να διεξάγουμε την συνεδρία σχεδιασμού προσωπικά αυτή την στιγμή.

## Ανασκόπηση του προγράμματός σας

Όταν **αναθεωρείτε** κάτι, κάνετε μία ανασκόπηση για να δείτε πόσο καλά πηγαίνει.

Οι ερωτήσεις σε αυτή την ενότητα είναι από άτομα που χρειάζονται ανασκόπηση των προγραμμάτων τους.

**Τι γίνεται εάν έχω κλείσει ραντεβού για την ανασκόπηση του προγράμματός μου;**

Κάνουμε ακόμα ανασκοπήσεις προγραμμάτων.

Εάν έχετε κλείσει ραντεβού για ανασκόπηση προγράμματος, θα την κάνουμε:

* στο τηλέφωνο
* μέσω ηλεκτρονικού ταχυδρομείου.

Θα σας ενημερώσουμε για οτιδήποτε άλλο αλλάξει.

**Τι θα κάνω εάν το πρόγραμμά μου πρόκειται να λήξει, αλλά δεν έχω κλείσει ραντεβού για συνεδρία σχεδιασμού;**

Εάν το πρόγραμμά σας λήγει σύντομα, θα παρατείνουμε το πρόγραμμα που έχετε τώρα για 1 ακόμα χρόνο.

Θα επικοινωνήσουμε μαζί σας και θα κλείσουμε ραντεβού για να κάνουμε την ανασκόπηση του προγράμματος στο τηλέφωνο.

Θα συζητήσουμε μαζί σας για την παράταση της διαρκείας του προγράμματός σας, εφόσον θέλετε ένα μακρύτερο πρόγραμμα.

Μπορούμε να το παρατείνουμε για 2 χρόνια.

Εάν το πρόγραμμά σας λήγει σύντομα και είστε ικανοποιημένοι με αυτό, δεν χρειάζεται να κάνετε τίποτα.

**Τι θα κάνω εάν περιμένω το νέο μου πρόγραμμα;**

Το προηγούμενο πρόγραμμά σας μπορεί να λήξει καθώς περιμένετε το νέο σας πρόγραμμα.

Εάν συμβεί αυτό, δεν χρειάζεται να κάνετε τίποτα.

Θα παρατείνουμε το προηγούμενο πρόγραμμά σας για 1 ακόμα χρόνο.

Κατόπιν, όταν το νέο πρόγραμμά σας είναι έτοιμο, μπορείτε να αρχίσετε να το χρησιμοποιείτε.

Θα σας ταχυδρομήσουμε αντίγραφο του νέου σας προγράμματος.

Δεν χρειάζεται να επικοινωνήσετε μαζί μας εάν:

* είχατε ήδη την συνεδρία σχεδιασμού σας
* δεν έχετε λάβει ακόμα το νέο σας πρόγραμμα ταχυδρομικώς.

**Τι γίνεται εάν περιμένω να πάρω το πρώτο μου πρόγραμμα;**

Εάν σας στείλαμε γράμμα για να σας ενημερώσουμε ότι δικαιούστε συμμετοχή στο NDIS, θα σας πάρουμε τηλέφωνο σύντομα.

Η πρώτη σας συνεδρία σχεδιασμού θα γίνει:

* στο τηλέφωνο
* **μέσω ηλεκτρονικού ταχυδρομείου.**

**Τι γίνεται εάν χρειάζεται να κάνω γρήγορα σημαντικές αλλαγές στο πρόγραμμά μου;**

Μπορείτε να μας καλέσετε στο **1800 800 110**.

Μπορούμε να σας βοηθήσουμε εάν:

* χρειάζεται να κάνετε σημαντικές αλλαγές στις μορφές υποστήριξης του προγράμματός σας
* χρειάζεται να κάνετε μία αλλαγή γρήγορα
* το πρόγραμμά σας δεν περιλαμβάνει τις μορφές υποστήριξης που χρειάζεστε.

Θα συνεχίσετε να παίρνετε χρηματοδότηση για τις μορφές υποστήριξής σας μέχρι να είναι έτοιμο το νέο σας πρόγραμμα.

Μπορείτε να μας στείλετε ηλεκτρονικό μήνυμα για να:

* εξηγήσετε γιατί χρειάζεστε διαφορετικές μορφές υποστήριξης
* μας αποδείξετε ότι χρειάζεστε αυτές τις μορφές υποστήριξης.

**Θα είναι η ανασκόπηση του προγράμματός μου διαφορετική από την προηγούμενη φορά;**

Ναι, αυτή την φορά η ανασκόπηση του προγράμματός σας θα γίνει:

* στο τηλέφωνο
* μέσω ηλεκτρονικού ταχυδρομείου.

Θα επικοινωνήσουμε μαζί σας για να μπορέσετε να μας ενημερώσετε πώς θέλετε να γίνει η ανασκόπηση του προγράμματός σας.  
Κατά την διάρκεια της ανασκόπησής σας, μπορείτε να μας ενημερώσετε για οποιεσδήποτε αλλαγές:

* στις ανάγκες σας υποστήριξης
* στους στόχους σας.

Μπορείτε να μας στείλετε ηλεκτρονικό μήνυμα για:

* να εξηγήσετε γιατί χρειάζεστε διαφορετικές μορφές υποστήριξης
* να μας αποδείξετε ότι χρειάζεστε αυτές τις μορφές υποστήριξης.

**Ζήτησα ανασκόπηση του προγράμματος, αλλά δεν έχω ακούσει τίποτα ακόμα. Τι πρέπει να κάνω;**

Θα επικοινωνήσουμε μαζί σας για να σας ενημερώσουμε για την ανασκόπηση του προγράμματός σας.

Μπορείτε να συνεχίσετε να χρησιμοποιείτε το προηγούμενο πρόγραμμά σας μέχρι:

* να κάνουμε την ανασκόπηση
* να είναι έτοιμο το νέο σας πρόγραμμα.

## Τι θα περιλαμβάνει το επόμενο πρόγραμμά σας;

Η ερώτηση σε αυτή την ενότητα είναι από άτομα που χρειάζονται νέο πρόγραμμα.

**Θα πάρω λιγότερα στο επόμενο πρόγραμμά μου λόγω της πανδημίας του κορονοϊού;**

Όχι.

Το ποσό χρημάτων που θα πάρετε στο επόμενο πρόγραμμά σας μπορεί να αλλάξει.

Αλλά αυτό δεν θα γίνει λόγω της πανδημίας του κορονοϊού.

Θα αλλάξει μόνο εάν έχουν αλλάξει οι ανάγκες σας για υποστήριξη.

## Η παράταση διάρκειας των προγραμμάτων

Η ερώτηση σε αυτή την ενότητα είναι από άτομα που θέλουν να παρατείνουν την διάρκεια του επόμενου προγράμματός τους.

**Τι γίνεται εάν θέλω ένα πρόγραμμα που διαρκεί πάνω από 1 χρόνο;**

Θα συζητήσουμε τις ανάγκες υποστήριξης και τους στόχους σας μαζί σας στην επόμενη συνεδρία σας σχεδιασμού.

Εάν οι ανάγκες υποστήριξης και οι στόχοι σας παραμείνουν ίδιοι, μπορούμε να σας δώσουμε ένα πρόγραμμα που διαρκεί μέχρι και 2 χρόνια.

Εάν οι ανάγκες υποστήριξης και οι στόχοι σας αλλάξουν εντός 2 ετών, μπορείτε να ζητήσετε ανασκόπηση του προγράμματος.

## Υποστήριξη παιδιών κάτω των 7 ετών

Οι ερωτήσεις σε αυτή την ενότητα είναι από γονείς και κηδεμόνες που φροντίζουν ένα παιδί με αναπηρία κάτω των 7 ετών.

Τα παιδιά αλλάζουν πολύ κάθε χρόνο.

Οι ανάγκες υποστήριξης και οι στόχοι τους μπορεί επίσης να αλλάξουν πολύ.

Είναι σημαντικό να συζητήσουμε μαζί σας:

* τους στόχους του παιδιού σας
* τις ανάγκες υποστήριξής του.

**Το παιδί μου μόλις είχε μία ανασκόπηση του προγράμματος. Πόσο πρέπει να διαρκέσει το νέο πρόγραμμα του παιδιού μου;**

Ο συνεργάτης σας πρώιμης ηλικίας θα σας βοηθήσει να αποφασίσετε πόσο πρέπει να διαρκέσει το πρόγραμμα του παιδιού σας.

Πρέπει να σκεφθείτε:

* τους στόχους του παιδιού σας
* τις ανάγκες υποστήριξής του.

**Το πρόγραμμα του παιδιού μου πρόκειται να λήξει. Πόσο πρέπει να διαρκέσει το νέο πρόγραμμα του παιδιού μου;**

Κάνουμε ακόμα ανασκοπήσεις προγραμμάτων.

Εάν το πρόγραμμα του παιδιού σας πρόκειται να λήξει, θα παρατείνουμε το πρόγραμμα που έχει το παιδί σας τώρα για ακόμα 1 χρόνο.

Αυτό σημαίνει ότι μπορείτε να συνεχίσετε να παίρνετε την χρηματοδότηση που χρειάζεται το παιδί σας..

Θα επικοινωνήσουμε μαζί σας και θα κλείσουμε ραντεβού για να κάνουμε ανασκόπηση του προγράμματος στο τηλέφωνο.

**Τι γίνεται εάν το παιδί μου έχει ένα προσωρινό 6μηνιαίο πρόγραμμα;**

**Προσωρινό** σημαίνει για μικρό χρονικό διάστημα.

Εάν το προσωρινό 6μηνιαίο πρόγραμμα του παιδιού σας πρόκειται να λήξει:

* ο συνεργάτης σας πρώιμης ηλικίας θα επικοινωνήσει μαζί σας για ανασκόπηση του προγράμματος
* θα του δώσουμε πρόγραμμα για 1 χρόνο, μέχρι να είναι έτοιμο το νέο πρόγραμμα.

Για το προσωρινό 6μηνιαίο πρόγραμμα, το παιδί σας παίρνει χρηματοδότηση ύψους $10.000.

Για ένα νέο πρόγραμμα για 1 χρόνο, το παιδί σας θα πάρει χρηματοδότηση ύψους $20.000.

Αυτό σημαίνει ότι θα συνεχίσετε να παίρνετε την χρηματοδότηση που χρειάζεται το παιδί σας.

## Η χρήση της χρηματοδότησης του προγράμματός σας με διαφορετικό τρόπο

Οι ερωτήσεις αυτής της ενότητας είναι από άτομα που θέλουν να χρησιμοποιήσουν την χρηματοδότηση των προγραμμάτων τους διαφορετικά.

**Τι γίνεται εάν θέλω να χρησιμοποιήσω την χρηματοδότηση του προγράμματός μου με διαφορετικό τρόπο;**

Έχετε μεγαλύτερο έλεγχο για το πώς ξοδεύετε τον προϋπολογισμό σας για τις **Κύριες Μορφές Υποστήριξης**.

Οι Κύριες Μορφές Υποστήριξης είναι οι μορφές υποστήριξης και οι υπηρεσίες που χρειάζεστε και χρησιμοποιείτε περισσότερο.

Εσείς μπορείτε να αποφασίσετε πώς ξοδεύετε τον προϋπολογισμό σας για τις Κύριες Μορφές Υποστήριξης για την καθημερινή υποστήριξη που χρειάζεστε.

Αυτή η υποστήριξη μπορεί να συμπεριλαμβάνει την πληρωμή υπαλλήλων υποστήριξης για βοήθεια με:

* τα ψώνια για τρόφιμα
* άλλες καθημερινές δουλειές.

Αυτό μπορεί να είναι χρήσιμο εάν δεν μπορείτε να βγαίνετε από το σπίτι σας λόγω της πανδημίας του κορονοϊού.

Δεν μπορείτε να ξοδεύετε τον προϋπολογισμό σας για τις Κύριες Μορφές Υποστήριξης για **προσωπικά έξοδα**.

Προσωπικά έξοδα είναι πράγματα που χρειάζεται να αγοράζετε ή να πληρώνετε όπως:

* τρόφιμα
* ενοίκιο
* λογαριασμοί.

**Πώς μπορώ να χρησιμοποιήσω την χρηματοδότηση του προγράμματός μου;**

Εάν θέλετε μεγαλύτερο έλεγχο για το πώς ξοδεύετε τα χρήματα του προγράμματός σας, μπορείτε να τα **αυτοδιαχειρίζεστε**.

Εάν αυτοδιαχειρίζεστε το πρόγραμμά σας, μπορείτε:

* να διαχειρίζεστε όλη ή μέρος της χρηματοδότησής σας από το NDIS
* να επιλέγετε τις μορφές υποστήριξης που χρησιμοποιείτε για να πετύχετε τους στόχους σας.

Μπορούμε να συζητήσουμε την αυτοδιαχείριση στην επόμενη ανασκόπηση του προγράμματός σας.

Ενδέχεται να μην μπορέσετε να αυτοδιαχειριστείτε τα πάντα στο πρόγραμμά σας.

**Τι γίνεται εάν οι υπάλληλοι υποστήριξής μου δεν μπορούν πλέον να με υποστηρίζουν;**

Εάν οι συνήθεις υπάλληλοι υποστήριξής σας δεν μπορούν πλέον να σας υποστηρίζουν, πρέπει να επικοινωνήσουν μαζί σας.

Θα διασφαλίσουν ότι νέοι υπάλληλοι υποστήριξης έρχονται και σας υποστηρίζουν.

Διασφαλίστε ότι ενημερώνετε τον πάροχό σας ποιες είναι οι ανάγκες υποστήριξής σας.

Αυτό θα διασφαλίσει ότι θα σας στέλνουν τον κατάλληλο υπάλληλο υποστήριξης για εσάς.

Όλοι οι πάροχοι του NDIS πρέπει να ακολουθούν:

* τον Κώδικα Δεοντολογίας του NDIS
* Τα Πρότυπα Πρακτικής του NDIS.

Αυτά είναι 2 σημαντικά έγγραφα που εξηγούν πώς οι πάροχοι του NDISπρέπει να συμπεριφέρονται προς τα άτομα με αναπηρία.

## Κατάλογος Λέξεων

**Αίτηση Πρόσβασης**

Η Αίτηση Πρόσβασης είναι το πρώτο βήμα για την ένταξή σας στο NDIS.

Όταν κάνετε Αίτηση Πρόσβασης, ζητάτε να συμμετέχετε στο NDIS.

**Ανασκόπηση**

Όταν αναθεωρείτε κάτι, κάνετε μία ανασκόπηση για να δείτε πόσο καλά πηγαίνει

**Αυτοδιαχείριση**

Εάν αυτοδιαχειρίζεστε το πρόγραμμά σας, μπορείτε:

* Να διαχειρίζεστε όλη ή μέρος της χρηματοδότησής σας από το NDIS
* Να επιλέγετε τι υποστηρίξεις χρησιμοποιείτε για να πετύχετε τους στόχους σας.

**Επιλεξιμότητα**

Για να είστε επιλέξιμος, πρέπει να τηρείτε τους κανόνες μας για το ποιός μπορεί να συμμετάσχει στο NDIS.

**Ιός**

Ένας ιός είναι μία ασθένεια ή νόσος που μπορεί να μεταδοθεί εύκολα από το ένα άτομο στο άλλο.

**Κύριες Μορφές Υποστήριξης**

Οι Κύριες Μορφές Υποστήριξής σας είναι οι υποστήριξη και οι υπηρεσίες που χρειάζεστε και χρησιμοποιείτε περισσότερο.

**Πανδημία**

Μία πανδημία συμβαίνει όταν ένας ιός διασπείρεται γρήγορα σε πολλές χώρες σε όλο τον κόσμο

**Προσωπικά Έξοδα**

Προσωπικά έξοδα είναι πράγματα που χρειάζεται να αγοράζετε ή να πληρώνετε, όπως για:

* Τρόφιμα
* Ενοίκιο
* Λογαριασμούς

**Προσωρινό**

Προσωρινό σημαίνει για μικρό χρονικό διάστημα.

## Επικοινωνήστε μαζί μας

Τηλέφωνο – 1800 800 110

Ηλεκτρονική διεύθυνση – [enquiries@ndis.gov.au](mailto:enquiries@ndis.gov.au)

Ταχυδρομική διεύθυνση – GPO Box 700

Canberra

ACT 2601

Website – [www.ndis.gov.au](http://www.ndis.gov.au)

Ο ΟργανισμόςInformation Access Group δημιούργησε αυτό το έγγραφο Εύκολης Ανάγνωσης.   
Για οποιεσδήποτε πληροφορίες, παρακαλούμε επισκεφθείτε [www.informationaccessgroup.com](http://www.informationaccessgroup.com).   
Παραθέστε τον αριθμό εργασίας 3506.